Държавен вестник, бр. 82, 2024 г., стр. 8

СТР.  8	
Д Ъ Р Ж А В Е Н  В Е С Т Н И К 	
БРОЙ  82
основа на решение на едноличния собственик 
на капитала. Член 265д, ал. 3, т. 2 – 5, чл. 265з, 
265и и чл. 265о, ал. 2, изречение второ не се 
прилагат, а по отношение на преобразува­
щите се дружества не се прилагат чл. 265е 
и 265к. Планът за преобразуване и докладът 
на управителния орган се предоставят в се­
далището и на адреса на преобразуващите 
се и приемащите дружества със седалище в 
Република България в срок един месец преди 
датата на общото събрание.“
2. Създава се ал. 2:
„(2) При отделяне не се прилагат чл. 265д, 
ал. 3, т. 2 – 5, 7 и 12, чл. 265е, 265и и 265о.“
§ 16. В чл. 265с, ал. 3, изречение второ
думата „три“ се заменя с „4“, а думите 
„чл. 265о, ал. 1“ се заменят с „чл. 265н, ал. 1“.
§ 17. В глава шестнадесета се създава 
раздел VI с чл. 265т – 265я:
„Раздел VI
Преобразуване в дружество от друга държава 
членка
Приложно поле
Чл. 265т. (1) Преобразуване по реда на 
този раздел се извършва, когато капиталово 
дружество със седалище в Република Бъл­
гария (преобразуващо се дружество) пре­
мества своето седалище и приема правната 
форма на дружество, което е създадено в 
съответствие със законодателството на друга 
държава членка, има седалище, централно 
управление или основно място на дейност в 
друга държава членка и е от вид, посочен в 
Приложение II на Директива (ЕС) 2017/1132 
(преобразувано дружество).
(2) По реда на този раздел се вписва 
преобразуване на дружество, създадено съг­
ласно законодателството на друга държава 
членка, от вид, посочен в Приложение II на 
Директива (ЕС) 2017/1132 (преобразуващо се 
дружество), което премества своето седалище 
в Република България и променя правната 
си форма в капиталово дружество (преобра­
зувано дружество), и се уреждат последиците 
на преобразуването.
(3) Не може да се извърши преобразуване 
по ал. 1, когато:
1. някое от участващите в преобразуването 
дружества е със седалище извън Европейс­
кия съюз или Европейското икономическо 
пространство;
2. правото на държавата членка, което 
се прилага за някое от участващите в пре­
образуването дружества, не допуска такова 
преобразуване;
3. някое от участващите в преобразува­
нето дружества е инвестиционно дружество 
от отворен тип;
4. по отношение на преобразуващото се 
дружество се прилагат инструменти за пре­
структуриране, правомощия и механизми, 
както и мерки за преодоляване на кризи, 
предвидени в Директива 2014/59/ЕС на Ев­
ропейския парламент и на Съвета от 15 май 
2014 г. за създаване на рамка за възстано­
вяване и преструктуриране на кредитни 
институции и инвестиционни посредници и 
за изменение на Директива 82/891/ЕИО на 
Съвета и директиви 2001/24/ЕО, 2002/47/ЕО, 
2004/25/ЕО, 2005/56/ЕО, 2007/36/ЕО, 2011/35/
ЕС, 2012/30/ЕС и 2013/36/ЕС и на регламен­
ти (ЕС) № 1093/2010 и (ЕС) № 648/2012 на 
Европейския парламент и на Съвета.
План за преобразуване
Чл. 265у. Преобразуващото се дружество 
съставя план за преобразуване в писмена 
форма, който съдържа най-малко:
1. правната форма, фирмата и седалището 
на преобразуващото се дружество;
2. правната форма, фирмата и седалището 
на преобразуваното дружество;
3. проекта на дружествен договор или 
устав на преобразуваното дружество;
4. график за извършване на планираното 
преобразуване;
5. правата, които преобразуваното дружес­
тво дава на акционерите и съдружниците в 
преобразуващото се дружество с особени 
права и на притежателите на ценни книги, 
които не са акции;
6. обезпечения и други мерки за защита 
на кредиторите;
7. всяко преимущество, предоставено на 
проверителите по чл. 265з или на членовете 
на управителните и контролните органи на 
преобразуващото се дружество;
8. подробна информация за получените 
държавни помощи, данъчни облекчения и 
други форми на финансово подпомагане в Ре­
публика България през последните 5 години;
9. подробна информация за предложеното 
парично обезщетение на съдружниците или 
акционерите, които имат право да напуснат 
дружеството, както и срока за изплащането му;
10. влиянието на преобразуването върху 
заетостта;
11. реда за определяне участието на ра­
ботниците и служителите в управлението на 
преобразуваното дружество, ако съществува 
възможност за това.
Доклад на управителния орган
Чл. 265ф. (1) Управителният орган на пре­
образуващото се дружество съставя писмен 
доклад за преобразуването, който съдържа 
подробна правна и икономическа обосновка 
на преобразуването и информация за по­
следиците по отношение на съдружниците 
или акционерите, както и по отношение на 
работниците и служителите в дружеството.